Diari Oficial de la Generalitat Valenciana


Sumari del DOGV 6858, del 10-09-2012 (2012/8281)

Notificació de la sentència dictada en les actuacions de modificació de mesures de fills extramatrimonials número 451/2011.
---------------------------------------------------------------------------------------------------------------------------

### Dades del document

Número de DOGV
:   6858

Data del DOGV
:   10-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8281


Organisme emissor
:   Jutjat de Primera Instància i Instrucció Número 3 de València

Tipus de document
:   Edicte

Notificació de la sentència dictada en les actuacions de modificació de mesures de fills extramatrimonials número 451/2011.  
 [2012/8281]  
Modificació mesures amb relació fills extramatrimonials sup. co. 000451/2011   
Demandant: José Luis Rodríguez Bautista.  
Procurador: María Cristina Litago Lledó.  
Demandat: Amparo Espinós Cristófol, carrer Murillo, 5, 3, Mislata.  
Procurador/a: -   
Quart de Poblet, 23 de juliol de 2012  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en este Jutjat a càrrec meu, se segueixen actuacions de modificació de mesures número 451/2011, a instàncies de la procuradora María Cristina Litago Lledó, en nom i representació de José Luis Rodríguez Bautista contra Amparo Espinós Cristófol, en les quals mitjançant la resolució del dia de hui he disposat, com ara ho efectue, notificar la sentència dictada en les actuacions indicades a la demandada Amparo Espinós Cristófol, ja que ha sigut impossible efectuar esta comunicació personalment.  
La part dispositiva de la sentència esmentada és, literalment, com segueix:  
Estime en part la demanda de modificació de mesures definitives presentada per la procuradora M.ª Cristina Litago Lledó, en nom i representació de José Luis Rodríguez Bautista, contra Amparo Espinós Cristófol, i en conseqüència, pertoca:  
1. Mantindre l'acolliment familiar simple de la menor, G. R. E., en la persona del germà major d'edat, Sergio José Rodríguez Espinós, acordat mitjançant la resolució de la Generalitat Valenciana, Conselleria de Benestar Social de data 30 de maig de 2012 i la tutela a favor de la Generalitat, fins al dia 1 de setembre de 2012, moment a partir del qual, la guarda i custòdia de la filla menor la exercirà el pare, José Luis Rodríguez Bautista, com també exercirà el pare en exclusiva la pàtria potestat.  
2. Fins al dia 1 de setembre de 2012, el pare tindrà dret a visitar la seua filla menor dues vesprades a la setmana, dimarts i dijous, des de les 17.00 fins a les 21.00 hores, així com tots els diumenges, des de les 10.00 hores fins a les 20.00 hores, havent d'arreplegar-la i restituir-la en el domicili on resideix amb el seu germà.  
3. Així mateix, es fixa des del dictat d'esta resolució un règim de visites a favor de la mare a través del Punt de Trobada Familiar de Manises, de dues hores d'un dia de la setmana, que fixarà el centre, segons les seues pròpies necessitats organitzatives, i en la modalitat d'intervenció amb supervisió, a fi que el psicòleg del centre informe mensualment a este Jutjat sobre l'actitud i voluntat de la senyora Espinós per a afrontar els problemes que l'han duta al canvi de guarda i custòdia i la seua submissió a tractament a fi de superar-los, i si transcorregut el termini de sis mesos el psicòleg del punt de trobada s'entenguera que la intervenció no compleix la fi pretesa, en tal cas, seguirà el règim de visites de la mare a través del punt de trobada familiar, i en la modalitat d'intervenció sense supervisió i respectant les dues hores setmanals.  
  
4. Fins al dia 1 de setembre de 2012 la pensió d'aliments a favor de la menor l'assumirà el pare en la forma disposada en la resolució judicial que ara es modifica, havent d'ingressar els diners en el compte que designe el fill major. A partir del dia 1 de setembre de 2012, en què la guarda i custòdia de la filla menor passarà a exerceix el pare, la mare haurà de pagar, en el compte corrent que este designe, en concepte de pensió d'aliments, la quantitat de 80 €/mes, quantitat que ingressarà la mare per mesos anticipats i dins dels deu primers dies de cada mes i en les dotze mensualitats de l'any, i estarà subjecta a la variació percentual anual que experimente l'IPC aprovat per l'INE o organisme que el substituïsca.  
Sense especial pronunciament en costes, de tal forma que cada part pagarà les seues i les comunes, a mitges.  
Mode d'impugnació. Mitjançant un recurs d'apel·lació davant d'este Jutjat en el termini de 20 dies comptador des de l'endemà de la notificació d'esta resolució (art. 458 LECn).   
De conformitat amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2, 3.b, per a interposar el recurs d'apel·lació cal constituir un dipòsit de 50 €, i sense este requisit no serà admés. El dipòsit es constituirà amb la consignació de l'import en el compte d'este jutjat en l'entitat Banesto número 4537/0000/89/0451/11; cal acreditar esta consignació en interposar el recurs.  
Esta és la sentència, que pronuncie, mane i firme».  
Publicació. La sentència anterior ha sigut donada, llegida i publicada pel jutge que la va dictar, mentre celebrava audiència pública en el dia de la seua data; jo, el secretari judicial, en done fe».  
  
Quart de Poblet, 4 de setembre de 2012.- El secretari: José Víctor Sanz Gordón.